**У С Т А В**

**НА НАРОДНО ЧИТАЛИЩЕ „ВЪЗРАЖДАНЕ-1940”**

**с.Старо село ,общ.Тутракан ,обл.Силистра**

Народните читалища са първите и най-стари организи-

рани структури на гражданското общество в България.

Читалищата са припознати от българското общество като

устойчиви културни институции ,които имат мисия за съхранение и развитие на традиционните ценности на нацията.

ГЛАВА ПЪРВА

ОБЩИ ПОЛОЖЕНИЯ

**Чл. 1.** С този устав се урежда – учредяването ,устройст-

вото ,управлението ,дейността ,имуществото ,финанси-

рането, издръжката и прекратяването на Народно чита-

лище”Възраждане-1940” с. Старо село ,общ. Тутракан ,

обл. Силистра.

**Чл. 2.** ( 1)Народно читалище ”Възраждане-1940” е тради-

ционен самоуправляващ се български културно-просве-

тен център в населеното място ,като изпълнява и държавни културно-просветни задачи. В неговата дей-

ност могат да участват всички физически лица без оглед

на ограничения за пол и възраст ,политически и рели-

гиозни възгледи и етническо самосъзнание.

( 2) Читалищата са юридически лица с нестопанска цел.

**Чл.3.(1)** Целите на Народно Читалище „Възраждане -1940” е да задоволява потребностите на гражданите свързани със:

1.Развитие и обогатяване на културния живот, социалната и образователна дейност в населеното място,където осъществява дейността си.

2.Запазване на обичаите и традициите на българския народ.

3.Разширяване на знанията на гражданите и приобщаването им към ценностите и постиженията на науката, изкуството и културата.

4. Възпитаване и утвърждаване на националното самосъзнание.

5.Осигуряване на достъп до информация.

**(2)** За постигане на целите по Ал.1 Читалището извършва основни дейности като:

1.Уреждане и поддържане на библиотека,читалня,

фото-фоно-филмо- и видеотеки,както и създаване и

поддържане на електронни информационни мрежи.

2.Развиване и подпомагане на любителското художествено творчество.

3.Организиране на школи,кръжоци,курсове,клубове,

празненства,концерти,чествания и младежки дейности.

4.Събиране и разпространяване на знания за родния край.

5.Създаване и съхраняване на музейни колекции

съгласно закона за културното наследство.

6.Предоставяне на компютърни и интернет услуги.

(3)Народно Читалище „Възраждане-1940” може да развива и допълнителна стопанска дейност,свързана с

предмета на основната му дейност,в съответствие с

действащото законодателство.

**(4)** Народно Читалище”Възраждане-1940” няма право да предоставя собствено или ползвано от него имущество

възмездно или безвъзмездно:

1.За хазартни игри и нощни заведения.

2.За дейност на нерегистрирани по закона на вероиз-

поведанията религиозни общности и юридически лица с нестопанска цел на такива общности.

3.За постоянно ползване от политически партии и организации.

4.На председателя,секретаря,членовете на настоятелството и проверителната комисия и на членовете на техните семейства.

**Чл.4** Народното Читалище може да се сдружава за постигане на своите цели,за провеждане на съвместни дейности и инициативи при условията и по реда на този закон.

ГЛАВА ВТОРА

ЧЛЕНСТВО В ЧИТАЛИЩЕТО

**Чл.5.** Членовете на Читалище”Възраждане-1940” са

най-малко 50 дееспособни физически лица, които вземат

решения на общото събрание.

1.Общото събрание приема устава на читалището и избира неговите органи.

Уставът урежда:

1.Наименованието:Народно Читалище „Възраждане-1940”

2.Седалище : с.Старо село, ул.”Съединение” № 33

3.Целите : определени в чл.3

4.Източниците на финансиране

5.Органите на управление-

Общото събрание, настоятелството и проверителната

комисия,техните правомощия,начина на избирането им,

реда за свикването им и за вземане на решения.

6. Начина на приемане на членове и прекратяване на членството, както и реда за определяне на членския внос.

а.Приемането на членове се извършва с подаване на молба до настоятелството.

б.Прекратяването на членството става по лично волеи-

зявление на члена на читалището или отпадане при неп-

лащане на членския внос и неучастие в общото събрание

в три последователни години.

в.Член на читалището може да бъде изключен от общото събрание и по други причини от морален характер.

**Чл.6.(1)** Читалището придобива качеството на юриди-

ческо лице с вписването му в регистъра на организации-те с нестопанска цел на окръжния съд ,в чийто район е седалището на читалището.

(2) Действията на учредителите ,извършени от името на народното читалище до деня на вписването ,пораждат права и задължения само за лицата ,които са ги извър-

шили ,лицата сключили сделката ,отговарят солидарно за поетите задължения.

(3) Вписването на читалищата в регистъра на окръжния съд се извършва без такси ,по писмена молба от настоятелството ,към която се прилагат:

1.Протокол от общото събрание.

2.Уставът на читалището.

3.Нотариално заверен образец от подписа на лицето ,

представляващо читалището и валидния печат на

читалището.

(4) В регистъра се вписват:

1.Наименованието и седалището на читалището и източ-никът на първоначалното му финансиране.

2.Уставът.

3.Имената на членовете на настоятелството и проверителната комисия на читалището.

4.Името и длъжността на лицето ,което представлява читалището.

5.Настъпилите промени по точка 1- 4.

-наименованието на читалището е Народно читалище

„Възраждане-1940”

6.Седалището на читалището е адресът на неговото управление .

- с.Старо село ,общ.Тутракан ,обл.Силистра

7.Всяка промяна на обстоятелствата по ал.4 трябва да бъде заявена в 14 дневен срок от възникването и.

8. Народно читалище”Възраждане-1940” може да кандидатства за държавна работа и/или общинска субсидия след изтичането на едногодишен срок от

вписването в регистъра по чл.10.от Закона за НЧ.

**Чл.7.** Към Министъра на културата се води публичен регистър на народните читалища и читалищните сдружения.

ГЛАВА ТРЕТА

УПРАВЛЕНИЕ В ЧИТАЛИЩЕТО

**Чл.8.** (1)Членовете на читалището са индивидуални,

колективни и почетни.

(2) Индивидуалните членове са български граждани.

Те биват действителни и спомагателни:

1.Действителните членове са лица, навършили 18 год.

които участват в дейността на читалището, редовно плащат членски внос, имат право да избират и да бъдат избирани.

2.Спомагателните членове са лица до 18 год. които нямат право да избират и да бъдат избирани; те имат

право на съвещателен глас.

3.Колективните членове съдействат за осъществя-

ване целите на читалището, подпомагат дейностите,поддържането и обогатяването на материалната база и имат право на един глас в общото събрание. Колективните членове могат да бъдат:

1.Професионални организации;

2.Стопански организации;

3.Търговски дружества;

4.Културно –просветни и любителски клубове и творчески колективи.

4.Почетни членове могат да бъдат български и чужди

граждани с изключителни заслуги за читалището.

**Чл.9.** Органи на читалището са Общото събрание,

Настоятелството и проверителната комисия.

**Чл.10.** (1)Върховен орган на читалището е Общото събрание.

(2) Общото събрание на читалището се състои от

всички членове на читалището, имащи право на глас.

(3) Общото събрание се свиква веднъж годишно.

**Чл.11.**(1) Общото събрание:

1.Изменя и допълва устава.

2.Избира и освобождава членовете на настоятел-

ството, проверителната комисия и председателя.

3.Приема и вътрешни актове, необходими за организацията на читалището.

4.Изключва членовете на читалището.

5.Определя основни насоки на дейността на читалището.

6.Взема решение за членуване или прекратяване на членството в читалищно сдружение.

7.Приема бюджета на читалището.

8.Приема годишния отчет до 30 март на следващата година.

9.Определя размера на членския внос.

10.Отменя решенията на органите на читалището.

11.Взема решение за откриване на клонове на читалището, след съгласуването с Общината.

12.Взема решение за прекратяване на читалището.

13.Взема решение за отнасяне до съда на незаконно съобразни действия на ръководството или отделни читалищни членове.

(2)Решенията на общото събрание са задължителни за другите органи на читалището.

**Чл.12.**(1) Редовно общо събрание се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане не проверителната комисия или на една трета от членовете на читалището,имащи право на глас. При отказ на настоятелството да свика извънредно общо събрание,до 15 дни от постъпването на искането на проверителната комисия или една трета от членовете на читалището,имащи право на глас могат да свикат извънредно общо събрание от свое име.

(2)Поканата за събранието трябва да съдържа дневния ред, датата, часа и мястото на провеждането

му и кой го свиква. Тя трябва да бъде получена срещу подпис не по-късно 7 дни преди датата на провеждането.В същия срок на вратата на читалището

и на други общодостъпни места в общината,където е дейността на читалището, трябва да бъде залепена покана за събранието.

(3)Общото събрание е законно, ако присъстват най- малко половината от имащите право на глас членове на

читалището.При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при

редовно общо събрание и не по малко от половината

плюс един при извънредно общо събрание.

(4) Решенията по **чл.11,** ал.1, т.1, 4,10,11и12 се вземат с мнозинство най-малко две-трети от всички членове.Останалите решения се вземат с мнозинство повече от половината от присъстващите членове.

(5)Две трети от членовете на общото събрание на народното читалище могат да предявят иск пред

Окръжния съд по седалището на читалището за отмяна

на решение на общото събрание, ако то противоречи на закона или устава.

(6)Искът се предявява в едномесечен срок от узнаването на решението,но не по-късно от една година

от датата на вземане на решението.

**Чл.13.** (1)Изпълнителен орган на читалището е настоятелството,което се състои най-малко от трима

членове,избрани за срок до три години.Същите да нямат

роднински връзки по права и съребрена линия до четвърта степен.

(2)Настоятелството:

1.Свиква общото събрание.

2.Осигурява изпълнението на решенията на общото събрание.

3.Подготвя и внася в общото събрание проект за бюджета на читалището и утвърждава щата му.

5.Подготвя и внася в общото събрание отчет за дейността на читалището.

6.Назначава секретаря на читалището и утвърждава длъжностната му характеристика.

(3)Настоятелството взема решение с мнозинство повече от половината на членовете си.

**Чл.14.(**1) Председателят на читалището е член на настоятелството и се избира от общото събрание за срок от три години.

(2)Председателят:

1.Организира дейността на читалището съобразно закона,устава и решенията на общото събрание.

2.Представлява читалището.

3.Свиква и ръководи заседанията на настоятелството и представлява общото събрание.

4.Отчита дейността си пред настоятелството.

5.Сключва и прекратява трудовите договори със

Служителите,съобразно бюджета на читалището и въз основа решение на настоятелството.

**Чл.14а**.(1) Секретарят на читалището:

1.Организира изпълнението на решенията на настоятелството,включително решенията за изпълнение на бюджета.

2.Организира основната текуща и допълнителна дейност.

3.Отговаря за работата на щатния и хонорувания персонал.

4.Представлява читалището заедно и поотделно с председателя.

(2)Секретарят не може да е в роднински връзки с

членовете на настоятелството и на проверителната комисия по права и съребрена линия до четвърта степен, както да бъде съпруг/съпруга на председателя на читалището.

**Чл.15.**(1) Проверителната комисия се състои най -малко от трима членове и се избира за срок от три години.

(2)Членовете на проверителната комисия не могат да бъдат лица,които са в трудовоправни отношения с читалището или са роднини на членовете на настоятелството,на председателя или на секретаря

по права линия,съпрузи ,братя,сестри и роднини по сватовство от първа степен.

(3)Проверителната комисия осъществява контрол върху дейността на настоятелството,председателя или секретаря на читалището по спазване закона,устава и решенията на общото събрание.

(4)При констатирани нарушения проверителната комисия уведомява общото събрание на читалището,

а при данни за извършено престъпление и органите на прокуратурата.

**Чл.16.**Не могат да бъдат избирани за членове на настоятелството и на проверителната комисия и за секретари лица, които са осъждани на лишаване от свобода за умишлени престъпления от общ характер

**Чл.16а**.Членовете на настоятелството,включително председателя и секретаря, подават декларации за конфликт на интереси при условията и по реда на закона

за предотвратяване и разкриване на конфликт на интереси, декларациите се обявяват на интернет страницата на съответното читалище.

ГЛАВА ЧЕТВЪРТА

ИМУЩЕСТВО И ФИНАНСИРАНЕ

**Чл.17.**Имуществото на читалището се състои от право на собственост и от други вещни права, вземания, ценни книжа,други права и задължения.

**Чл.18.**Читалищата набират средства от следните източници:

1.от членски внос;

2.културно-просветна и информационна дейност;

3.субсидия от държавния и общинските бюджети;

4.наеми от движимо и недвижимо имущество;

5.дарения и завещания;

6.други приходи.

**Чл.19.**(1) Предложенията за годишна субсидия за читалищата по общини,нормативите и механизмът за разпределение се разработват от Министерството на културата съгласувано с областните администрации и общините.

(2)С решение на общинския съвет читалищата могат да се финансират допълнително над определената по ал.1. субсидия със средства от собствените приходи на общината.

**Чл.20.**(1) Предвидените от общинския бюджет средства

за читалищна дейност се разпределят между читалищата

от комисия с представител на съответната община и на всяко читалище от общината и се предоставят на читалищата за самостоятелно управление.

(2)При недостиг на средства за ремонт и поддръжка на читалищната сграда средствата се осигуряват от общинския съвет.

**Чл.21.**(1)Читалището не може да отчуждава недвижими вещи и да учредява ипотека върху тях.

(2)Движими вещи могат да бъдат отчуждавани,

залагани,бракувани или заменени с по-доброкачествени

само по решение на настоятелството.

**Чл.22.**Недвижимото и движимо имущество, собственост

на читалището, както и приходите от него не подлежат

на принудително изпълнение освен за вземания,

произтичащи от трудови правоотношения.

**Чл.23**.(1) Читалищното настоятелство изготвя годишния

отчет за приходите и разходите,който се приема на общо събрание.

(2)Отчетът за изразходваните от бюджета средства

се представя в общината,на чиято територия се намира читалището.

**Чл.23.а**(1) Председателя на народното читалище ежегодно

в срок до 10 ноември представя на кмета на общината

предложения за своята дейност през следващата година.

(2)Кметът на общината внася направените предложения в общинския съвет, който приема годишна

Програма за развитие на читалищната дейност в съответната община.

(3)Програмата по ал.2 се изпълнява от читалищата въз основа на финансово обезпечени договори, с кмета на общината.

(4)Председателят на читалището представя ежегодно до 31 март пред кмета на общината и

общинския съвет доклад за осъществените читалищни дейности в изпълнение на програмата по ал.2 и за изразходваните от бюджета средства за предходната година.

(5)Докладите по ал.4 на читалищата на територията на една община се обсъждат от общинския съвет на първо открито заседание след 31 март с участие на председатели на народните читалища- вносители на докладите.

ГЛАВА ПЕТА

ПРЕКРАТЯВАНЕ

**Чл.24**.(1)Читалището може да бъде прекратено по решение

на общото събрание,вписано в регистъра на окръжния съд. То може да бъде прекратено с ликвидация или по

решение на окръжния съд, ако:

1.Дейността му противоречи на закона устава и добрите нрави.

2.Имуществото му не се използва според целите предмета на дейността на читалището.

3.Е налице трайна невъзможност читалището да действа или не развива дейност за период от две години.

4.Не е учредено по законния ред.

5.Е обявено в несъстоятелност.

(2) Прекратяването на читалището по решение на окръжния съд може да бъде поставено по искане прокурора, направено самостоятелно или след подаден

сигнал от министъра на културата.

ГЛАВА ШЕСТА

АДМИНИСТРАТИВНИ И НАКАЗАТЕЛНИ РАЗПОРЕДБИ

**Чл.25.**Председател или секретар на читалището, който предостави имущество в нарушение на чл.3, ал.4 се наказва с глоба в размер от 500 до 1000 лева и с лишаване на право да заема изборна длъжност в читалището за срок от 5 години.

**Чл.26.** Председателят на читалището или представляващ

читалищно сдружение, който не заяви вписване в регистъра на читалищата или читалищното сдружение

в срок по чл.10 ,ал.3 от ЗНЧ се наказва с глоба от 150 до 300 лева.

**Чл.27.** Председателят на читалище, който не представи доклад за изпълнението на читалищните дейности за

изразходваните от бюджета средства в срок по чл.26а,

ал.4 от ЗНЧ, се наказва с глоба от 150 до 300 лева.

**Чл. 28.** Нарушенията се установяват с актове на кмета на съответната община или на правоупълномощени от

него длъжностни лица за нарушения по чл.31;33 от ЗНЧ.

1.Наказателните постановления се издават от кмета но общината.

2.Създаването на актове, издаването, обжалването и изпълнението на наказателните постановления се извършват по реда на закона за административните нарушения и наказания.

Име на читалището в село Старо село

общ.Тутракан, обл. Силистра

**НАРОДНО ЧИТАЛИЩЕ „ВЪЗРАЖДАНЕ-1940”**

Печат на читалището- **кръгъл с разтворена книга.**

Празници на читалището- кръгли годишнини от създаването му, 24 май-ден на славянската писменост и култура, 1 ноември- ден на народните будители.

Уставът на читалището е приет на заседание на

настоятелството на 12.04.2010 г. и утвърден на общо

събрание на читалището на 23.04.2010 г.

Председател:………………..

/ Д.Великова/

**ОТЧЕТЕН ДОКЛАД**

**ЗА ДЕЙНОСТТА НА НЧ”ВЪЗРАЖДАНЕ-1940”**

**С.СТАРО СЕЛО ОБЩ.ТУТРАКАН**

**ЗА 2016 ГОД.**

**І.Верни на своя произход и традиция,читалищата са призвани да имат**

**водеща духовна роля в населените места и регионите,да създават и творят необходимите за населението дейности в които да се оглеждат духовните пътища и родовата памет.**

**Народните читалища са създадени с цел да пазят българския език и култура,да запазват и развиват духовното и културно наследство, да развиват театрално-сценичното,танцово и музикално изкуство.**

**Читалищното настоятелство със своята ръководна роля има за цел да обедини усилията за укрепване на читалищната дейност,изграждане на сътрудничество и партньорство с други читалища и организации,да работи за финансовото стабилизиране и начини за увеличаване на приходите на читалището,както и за повишаване на интереса и желанието за творческа изява на населението.**

**ІІ.ОСНОВНИ ДЕЙНОСТИ:**

**1.Библиотечна дейност:**

**-Книжният фонд се подържа в добро състояние и според финансовите възможности на читалището се обогатява с нова литература.**

**-Библиотеката разполага с читалня в която читателите ползват речници,периодични издания и др.литература.**

**-Библиотеката разполага с един компютър който се ползва освен от читалищните работници и от населението на селото.**

**-Библиотечен фонд-9721**

**-Абонирани периодични издания-в-к”Тутракански глас”,в-к”Форум”**

**В-к”Над-55”,в-к”Квантов преход”,в-к”Лечител”,в-к”Минаха години”,**

**В-к”Най-смешното”,сп.”Колекция кулинар”,сп.”Къща и градина”,**

**сп.”Приказки и игри”,сп.”Детско сканди”.**

**-Брой читателски посещения-2571**

**2.ЛЮБИТЕЛСКО ХУДОЖЕСТВЕНО ТВОРЧЕСТВО**

**-Постоянно действащи колективи:**

**.Женска вокална група**

**.Детски танцов състав**

**.Група”Веселите гласчета”**

**.Група за стари градски песни**

**Клуб за народни танци”Староселска младост”**

**-Временно действащи колективи:**

**.Ансамбъл”Староселци”**

**-Национални участия:**

**-Пети НФС”Лудогорие” гр. Разград**

**Награди- Грамоти за участие**

**-Шести НФФ „Море от ритми” гр. Балчик**

**Награди- Грамоти и плакети за участие и отлично представяне и принос в запазване на българския фолклор-за мъжка и женска автентична носия и автентични хора,**

**Второ мясо и плакет за индивидуално изпълнение на Величка Енева,**

**Второ място и плакет за хорово изпълнение на автентични песни,**

**Второ място и плакет за автентичен обичай „Лазаруване”**

**Парична награда-350 лв.**

**-Четвърти НФФ „Мамалига” с. Нова черна**

**Награди- Грамоти за участие**

**-Осми МФФ”Босилеградско Краище пее и танцува” р.Сърбия**

**Награди-Похвална грамота за участие**

**-Общински и регионални участия:**

**-НС „Добруджански кукери” с. Варненци**

**Награди- Диплом за участие**

**-Общински преглед”Цветница-2016”**

**-Празник на кайсийката**

**Награди-„ трето място и предметна награда**

**-Никулденски кулинарен конкурс гр.Тутракан**

**Награди.”второ място и предметна награда**

**-Коледен базар**

**-Местни участия:**

**Бабин ден,Трифон Зарезан,Куков ден,Беседа –разговор за Васил Левски,Мартенска работилница, Баба Марта подарява мартеници,1-ви март Ден на самодееца, Подготовка за Великден с децата от кръжока, Маратон на четенето,Лазаруване, ,Великденско хоро,Енъовден,**

**Подготовка за панахидата с децата от кръжока,**

**90 годишен юбилей в памет на избитите в месността Кулвала”,179г от**

**рождението на В.Левски, Да се забавляваме заедно през лятната ваканция,Спортен празник,Традиционен събор,**

**1 октомври –Ден на възрастните хора,Ден на Народните Будители,Ден на Християнското семейство,Запалване светлините на Коледната елха,,Коледна работилница с децата от кръжока,,Коледен концерт,**

**Коледарски групи на Бъдни вечер,Най-красива външна украса.**

**3.Колективни форми на обучение и публични прояви:**

**-Кръжок-„по Приложни изкуства”**

**-Клуб-„Млад актъор”,и Клуб за народни танци”Староселска младост”**

**-Празненства.”Бабин ден”,”Трифон заризан”,”Баба Марта”,Куков ден”,”Лазаруване”,”Ден на самодееца”,Коледарски групи”.**

**-Концерти-„Великденски концерт,”Коледен концерт.”**

**-Чествания:**

**-90 години от смъртта на невинно избитите староселци в месността**

**„Кулвала” от румъно-чокойската власт.**

**-”Беседа-Разговор за Васил Левски”**

**-138-години от освобождението на България от турско робство-викторина.**

**-Други дейности.**

**-Подготовка за панахидата с децата от кръжока.**

**-1-ви октомври Ден на възрастните хора.**

**-1-ви ноември Ден на народните будители-презантация**

**-21 ноември Ден на Християнското семейство**

**-Мартенска работилница**

**-Коледна работилница с децата от кръжока и самодейките направа на сурвакници и коледни украшения.**

**-Предоставяне на компютърни и интернет услуги:**

**-Читалището разполага с компютърна зала със 5 компютъра и интернет връзка,които са на разположение на всички желаещи.**

**-Реализирани проекти:**

**ФИНАНСОВА ЧАСТ.**

**1.Източници на финансиране за периода:**

**.Министерство на културата-24 430.00 лв**

**.От наем на земя -3500.00 лв**

**.От наем на помещение-565.20лв**

**.Членски внос -211.00 лв**

**.Кметство с.Старо село-950.00 лв**

**.Община Тутракан-695.00 лв.**

**2.Получени средства за периода-35 469.51лв**

**3.Изразходвани средства за периода-34099.97 лв**

**4.Остатък-1369.54 лв**

**5.Приходи от управление на читалищна собственост-4015.20лв**

**6.Материална база-:**

**.Обща площ-378 кв.м/застроена площ/**

**.Зали-5 бр.**

**.Кабинет-1 бр.**

**7.Техническа база:**

**.Компютри-8бр.**

**.Лаптоп-1 бр.**

**.Принтер-3 бр.**

**.Интернет връзка**

**.Звукоозвучителна техника.**

**8.Субсидирана численост на персонала-3.5**

**9.Общ размер на държавната субсидия-24 430.00лв.**

**10.Общ бюджет на читалището-28 706.20 лв.**

**Получена помощ и сътрудничество:**

**-Кметство с.Старо село**

**-Община Тутракан**

**-Осигурявяне на автобусен превоз за участия на самодейците в събори и фестивали.**

**Читалищното ръководство благодари на Кмета на Община Тутракан,**

**Общинските съветници и цялата общинска администрация за оказаната помощ и подкрепа.**

**Огромна благодарност към всички самодейци за техния всеотдаен труд**

**и участието им в читалищната дейност.**

**Чит.секретар:---------------**

**/И. Негрянова/**

**НАРОДНО ЧИТАЛИЩЕ „ВЪЗРАЖДАНЕ-1940”**

**с.Старо село общ. Тутракан ул.”Съединение № 33**

ПЛАН-ПРОГРАМА ЗА 2017Г.

Художествено творческа дейност, любителско

творчество и участие в културни прояви.

МЕСЕЦ ЯНУАРИ

1.Празнуване деня на родилната помощ „Бабин ден”-

- Среща с колектива на АГ и Родилното отделение на районна болница в гр. Тутракан.

-Посещение дома за стари хора в гр.Тутракан.

-Увеселение с жените от селото.

Отг. чит. секретар

2.Празник на зимата—изложба на детски рисунки и организиране на зимни игри с децата от селото.

Отг.библиотекар

## ***МЕСЕЦ ФЕВРУАРИ***

**1.Организиране и провеждане на празника „Трифон Зарезан”**

**Отг.чит. секретар**

**2.Беседа-разговор с ученици и жители от селото във връзка с 144г. от** **обесването на Васил Левски ( 1837-1873)**

**3.Творческа работилница за изработване на мартенички**

**Отг.библиотекар**

***МЕСЕЦ МАРТ***

**1.Провеждане празника „Куков ден”**

**-Кукерска група ще посети Община Тутракан и училище „Йордан Йовков”**

**Отг. чит секретар**

2.Среща на „Баба Марта” с децата от селото

3. Изложба на мартенички

Отг.библиотекар

4.Празнуване „Деня на самодееца”

5.Организиране и провеждане на „Осмомартенски празник” с жените от селото.

Отг.чит секретар

6.Пролетни празници с децата от селото.

7.Световен ден на водата-22.03.- прожекция на филма „Водата”

Отг. библиотекар

# **МЕСЕЦ АПРИЛ**

1.Седмица на детската книга-маратон на четенето

2.Творческа работилница за изработване на Великденска украса

3.Международен ден на Земята-- изложба с детски рисунки

Отг.библиотекар

4.Организиране и провеждане на обичай „Лазаруване”

5.Участие на самодейците в общински преглед”Цветница”

6.Провеждане на Великденско хоро

Отг.чит.секретар

МЕСЕЦ МАЙ

1.Ден на Европа-беседа

2.24 май –Ден на българската просвета и култура и славянската писменост- витрина

Отг.библиотекар

3.Общобългарски младежки събор „С България в сърцето”

Гр.Каварна—участие на детски танцов състав при читалището

Отг.чит секретар

МЕСЕЦ ЮНИ

1.”Вълшебството на 1 юни”-прожекции на любими детски филми

Отг.библиотекар

2.Ден на Ботев – витрина и поднасяне на венец

3.Участие на ГАФ във фолклорен фестивал

4.”Еньовден”-посрещане на изгрева на слънцето с жители от селото и Тутракан

Отг.чит.секретар

5.”Здравей наше лято”-Откриване на лятна читалня със забавни игри,

рисуване и четене на любими книжки

Отг.библиотекар

МЕСЕЦ ЮЛИ

1.Панихида за невинно избитите староселци в местността „Кулвала”

през 1926г.

2.Участие на Ансамбъла във фолклорен фестивал извън страната

Отг.чит секретар

3.178г. от рождението на Васил Левски—витрина

Отг.библиотекар

МЕСЕЦ АВГУСТ

1.Закриване на „Лятната читалня”

Отг.библиотекар

2.”Да спортуваме”-организиран празник за децата от селото и гостуващите през ваканцията.С подкрепата на г-н Кмета П. Петров

МЕСЕЦ СЕПТЕМВРИ

1.Провеждане на традиционния староселски събор

Отг.чит секретар

2.132г.от провъзгласяването на Съединението на Княжество България и

Източна Румелия- витрина

3.Ден на Независимостта на България- витрина

Отг.библиотекар

МЕСЕЦ ОКТОМВРИ

1.Международен ден на възрастните хора-поздрав и кратка програма

2.Откриване на творчески сезон

Отг.чит.секретар

3.”Цветовете на есента”-изложба

Отг.библиотекар

МЕСЕЦ НОЕМВРИ

1.Ден на Народните будители—среща с местни автори, витрина

2.120г. от рождението на Асен Разцветников-витрина и четене на приказки с ученици

3..190г. от рождението на Петко Славейков--витрина

Отг.библиотекар

4.Ден на Християнското семейство—традиции и обичаи

Отг.чит.секретар

МЕСЕЦ ДЕКЕМВРИ

1.Запалване светлините на „Коледната елха”

2.Организиране и провеждане на „Коледен концерт”

Отг.чит.секретар

3..Коледна работилница-изработване на сурвачки,беседа свързана

с народните обичаи през месеца

отг.библиотекар

3. Новогодишно хоро

Отг.чит. секретар

Чит. секретар :……………………….

/ И. Негрянова/

Читалищно настоятелство:

1. Капка Здравкова Стоянова - Председател

2.Валентина Тодорова Великова - член

3.Виолета Костадинова Илиева - член

4.Румяна Тодорова Русева - член

5.Даринка Великова Великова - член

Проверителна комисия:

1.Йорданка Димова Петрова - Председател

2.Антония Васкова Георгиева - член

3.Стоянка Филипова Ганева - член